open-index/open-wikipedia-markdown huggingface dataset:
Kolavian lento 9268

**Kolavian lento 9268** (**KGL9268** tai **7K9268**, tunnetaan myös nimellä **Metrojetin lento 9268**) oli Kolavian matkustajalento, joka syöksyi maahan pian lähtönsä jälkeen Siinain niemimaalla lauantaina 31. lokakuuta 2015. Koneessa oli yhteensä 224 ihmistä, jotka kaikki kuolivat onnettomuudessa. Lento lähti Sharm el-Sheikhin kansainväliseltä lentoasemalta Sharm el-Sheikhistä Egyptistä ja sen oli määrä lentää Pietariin Venäjälle.

Venäläisten tutkijoiden mukaan lentokoneen tiputti koneessa räjähtänyt pommi, jonka räjähdysvoima vastasi noin kiloa TNT:tä. Vastuun iskusta otti Isis-järjestön Siinain niemimaan haara.

## Onnettomuus

Lento nousi Sharm el-Sheikhin kansainväliseltä lentoasemalta kohti Pietarin Pulkovon kansainvälistä lentoasemaa aamulla kello 5.58. Koneeseen menetettiin yhteys pian nousun jälkeen kello 6.20. Tämän jälkeen kone oli lähtenyt nopeaan laskuun.

Isisiin kytköksissä oleva egyptiläisryhmä on väittänyt olevansa vastuussa koneen pudottamisesta. Siinailla toimivien ääri-islamilaisten kapinallisryhmien roolia koneen pudottamisessa pidettiin aluksi epätodennäköisenä. Esimerkiksi Venäjän duuman kansainvälisten asioiden komitean puheenjohtaja Konstantin Kosatšev suhtautui epäillen terrorismiväitteisiin ja kuitasi terrorismiväitteet länsimaiseksi etupiiriajatteluksi. Putoamisen syyksi epäiltiin aluksi koneen teknisiä ongelmia. Lentoyhtiöllä on erityisen huono maine Venäjällä. Yhdysvaltain tiedustelu tiedotti, että sillä olisi hallussaan materiaalia, joka viittaisi siihen, että Isis olisi asettanut pommin koneeseen. Myös Britannian tiedustelupalvelu epäili, että kyseessä olisi terroriteko. Venäjän hallitus on vahvistanut, että lentokoneen pudotti pommi.

Isis-järjestön Siinain niemimaalla toimiva haara otti vastuun iskusta muutamia tunteja koneen tippumisen jälkeen. Järjestön mukaan se salakuljetti pommin lentokoneeseen Sharm el-Sheikhissa. 17. marraskuuta venäläisten tutkijoiden uutisoitiin pitävän pommia koneen tippumisen syynä. Venäjän turvallisuuspalvelun johtaja Aleksandr Bortnikovin mukaan pommin räjähdysvoima vastasi noin yhtä kiloa TNT:tä.

Egyptiin suuntautuneet matkat vähenivät huomattavasti iskua seuranneina kuukausina ja maan matkailualan arvioitiin menettäneen noin 280 miljoonaa Yhdysvaltain dollaria marras-joulukuussa 2015. Eniten vähenivät matkat Venäjältä ja Britanniasta. Iskun jälkeen Egypti palkkasi brittiläisen yrityksen käymään läpi maan lentokenttien turvallisuusmenettelyt.

## Matkustajat ja miehistö

Matkustajista 200 oli aikuisia ja 17 lapsia. Lisäksi koneessa oli seitsemän miehistön jäsentä. Lennolla olleista neljä oli Ukrainan kansalaisia, yksi Valko-Venäjän ja loput Venäjän kansalaisia. Kaikki lennon matkustajat kuolivat.

## Lähteet

## Aiheesta muualla
Suolakapina

**Suolakapina** oli Moskovassa kesäkuussa 1648 tapahtunut kapina korkeaa suolaveroa vastaan. Sen aikana kapinalliset pitivät kaupunkia hallussaan kahden päivän ajan.

Kapina kohdistui hallituksen politiikkaa vastaan. Alemmat streltsit ja tykkimiehet joutuivat tyytymään entistä pienempään palkkaan, kun tsaari Aleksei Mihailovitšin suosikki Boris Morozov uudisti maan taloutta. Tyytymättömyys kohdistui näihin muutoksiin, ennen kaikkea suolaveron korotukseen ja hovin oletettuihin väärinkäytöksiin.

Kapina kukistettiin asevoimin. Sen jälkeen tsaari Aleksei karkotti Morozovin Belozerskin luostariin, josta tämä jo saman vuoden lokakuussa palasi Moskovaan ja maan hallituksen johtoon. Samanlaisia kapinoita syntyi seuraavina vuosina Pihkovassa ja Novgorodissa.

## Lähteet
Haka-kerho

**Haka-kerho** oli tiettävästi Suomen ensimmäinen kunnallinen nuorisokahvila. Helsingin Hakaniemessä 3. lokakuuta 1957 avattua nuorisotilaa ylläpiti Helsingin kaupungin nuorisotoimi. Malli nuorisokahvilatoimintaan saatiin Ruotsista ja Norjasta.

Haka-kerho, kutsumanimiltään myös Kippola tai Hakis, toimi Elannon vanhassa ravintolakiinteistössä Siltasaarenkatu 6:ssa. Se avautui arki-iltaisin kello 18 ja ikärajana oli 15 vuotta. Toisessa kerroksessa, pitkien portaiden päässä sijainneissa tiloissa oli mahdollisuus pelata biljardia, juoda virvoitusjuomia, jutella ystävien kanssa ja kuulla musiikkiesityksiä. Tiloihin mahtui kerrallaan pari sataa nuorta, ja kerhon jäsenmäärä oli vuonna 1960 noin 3&nbsp;000.

Haka-kerhon piirissä syntyi harrastuspiirejä muun muassa teatterin ja urheilun ja musiikin aloille. Nuorisokahvilan perustaminen osui nuorille suunnatun populaarimusiikin esiinmarssin aikoihin, ja Haka-kerhosta tulikin erityisesti musiikkikulttuurisesti merkittävä paikka ensin jazzyhtyeiden ja sitten uusien rock and roll- ja rautalankayhtyeiden sekä muiden pop-artistien harjoittelu- ja esiintymispaikkana. Haka-kerhossa kuultiin myös iskelmämusiikkia, kuten Laila Kinnusta ja Onni Gideonin yhtyettä. Haka-kerhosta lähetettiin myös suoria radio-ohjelmia, muun muassa Nuorison kahvitanssiaisia ja vuonna 1961 Kaarle Nordenstrengin juontama keskusteluohjelma Tiistaipalaveri.

Nuorisojärjestöt ja seurakunnat järjestivät Haka-kerhossa valistustilaisuuksia sekä kaupalliset toimijat, kuten levy-yhtiöt ja vaatemarkkinoijat, omia tapahtumiaan. Tanssikurssit olivat suosittuja etenkin 1960-luvun alussa.

Haka-kerhon vieraina musiikkiaiheisine ohjelmineen nähtiin muun muassa Jaakko Jahnukainen, Erkki Pälli ja Reino Helismaa. Kerhon vetäjänä oli alkuvuosina Martti ”Nevis” Nevalainen, loppuvuosina toimintaa johti Jussi Solmela. Työssä oli myös vapaaehtoisia, kuten voimamiehenä ja fakiirina tunnetuksi tullut Werneri Viillos, jonka  johdolla tanssittiin vuonna 1965 yhteen menoon 13 tuntia letkajenkkaa.

Haka-kerhon toiminta päättyi vuonna 1969, jolloin uudet kahvilat ja esiintymispaikat olivat vieneet sen suosiota. Se loi toiminnallaan pohjaa paitsi 1970-luvulla laajentumaan alkaneelle kunnalliselle nuorisotilatoiminnalle, myös Elmulle ja muulle elävän musiikin yhdistystoiminnalle.

## Lähteet

## Aiheesta muualla
*Haka-kerholla kuvattuja uutispätkiä ja musiikkiesityksiä Ylen Elävässä arkistossa
*Jussi Raittisen ym. haastattelupätkiä aiheena Haka-kerho Musiikkiarkisto JAPAn sivustolla
* Saarinen, Pauli: ”Haka-kerho esi-Elmuna”, teoksessa Jäppinen, Jere & Vallisaari, Hilkka (toim.): *Musiikkia! Harrastajia ja musiikinystäviä Helsingissä*,  Helsingin kaupunginmuseo, 2015. .
Iina Salmi

**Iina Salmi** (s. 12. lokakuuta 1994 Espoo) on suomalainen jalkapalloilija, joka edustaa Helsingin Jalkapalloklubia. Hän on aiemmin pelannut kotimaansa lisäksi Ruotsissa, Alankomaissa ja Espanjassa. Pelipaikaltaan Salmi on keskikenttäpelaaja.

Salmi debytoi Naisten Liigassa PK-35:n paidassa kaudella 2011 pelaten yhdeksän ottelua. Hän juhli myös liigamestaruutta kauden jälkeen. Kaudella 2013 hän pelasi liigassa 19 ottelua tehden liigauransa ensimmäiset kaksi maalia. Kauden 2014 Salmi oli lainassa saman sarjan HJK:ssa tehden 23 ottelussa seitsemän maalia. Kaudeksi 2015 hän palasi takaisin Vantaalle ja teki 20 pelaamassaan ottelussa 13 maalia. PK-35 voitti mestaruuden ja Salmi valittiin sarjan vuoden pelaajaksi. Kauden 2015 päätyttyä Salmi teki kaksivuotisen sopimuksen Ruotsin korkeimman sarjatason mestarin FC Rosengårdin kanssa.

Kaudet 2018–2020 Salmi pelasi Alankomaissa Ajaxin joukkueessa. Keväällä 2020 hän siirtyi espanjalaisseura Valenciaan. Elokuussa 2023 hän palasi Suomeen HJK:n joukkueeseen.

Salmi pelasi Suomen nuorten maajoukkueissa. Naisten maajoukkueessa hän pelasi maaliskuussa 2016 Kypros Cupin ottelussa Walesia vastaan sekä syyskuussa 2016 EM-karsintaotteluissa Portugalia ja Espanjaa vastaan. Heinäkuun 2023 loppuun mennessä hän on pelannut 14 maaottelua ja tehnyt niissä yhden maalin.

## Saavutukset
**Seuratasolla**
* Naisten Liiga: 2011, 2015
* Suomen Cup: 2013
* Ruotsin Cup: 2016
* Alankomaiden Cup: 2019

**Henkilökohtainen**
* Naisten Liigan vuoden pelaaja: 2015

## Lähteet
Siiskonen

**Siiskonen** on suomalainen sukunimi muun muassa seuraavilla henkilöillä:

* Aili Siiskonen (1907–1983), kansanedustaja (tpsl, sdp)
* Harri Siiskonen (s. 1956), historioitsija, professori
* Kirsti Siiskonen (1918–1984), kirjailija
* Seppo Siiskonen, jääpalloilija

## Katso myös
* Siiskosen leipomo
Jerome Sinclair

**Jerome Terence Sinclair** (s. 20. syyskuuta 1996 Birmingham) on englantilainen jalkapalloilija, joka edustaa Englannin valioliigassa pelaavaa Watford FC:tä. Oikeajalkainen Sinclair on pelipaikaltaan hyökkääjä.

Sinclair siirtyi West Bromwich Albionista Liverpool FC:hen vuonna 2011. Hän debytoi seuran paidassa syyskuussa 2012 Englannin liigacupin ottelussa ollen seuran historian nuorin pelaaja. Maalis-huhtikuussa 2015 Sinclair oli lainalla Englannin mestaruussarjan Wigan Athleticissa, jossa hän pelasi yhden ottelun. Palattuaan Liverpooliin Sinclair debytoi Valioliigassa toukokuussa 2015 Chelsea FC:tä vastaan. Hän pelasi tuolla kaudella kahdessa Valioliigan ottelussa. Toukokuussa 2016 Sinclair siirtyi Watfordiin.

Sinclair pelasi vuonna 2012 Englannin alle 17-vuotiaiden maajoukkueessa viidessä ottelussa tehden yhden maalin.

## Lähteet
Raimo Nousiainen

**Raimo Nousiainen** (s. 12. elokuuta 1935 Harlu) on teollinen muotoilija ja metallitaiteilija. Hän on valmistunut teolliseksi muotoilijaksi Ateneumin teollisen muotoilun osastolta 1960-luvulla.

Raimo Nousiaisella on monipuolinen taide- ja muotoilualojen osaaminen ja koulutustehtäviä kymmenien vuosien ajalta. Hän on tehnyt taideteoksia kuparista, hopeasta, vanerista, puusta ja emalista. Raimo Nousiainen on siirtänyt oppilailleen taiteen osaamista vuosikymmenien ajan.

Nousianen toimi Oy Strömberg Ab:n palveluksessa Vaasassa teollisena muotoilijana 1965–1985 ja Electrolux Oy:n teollisena muotoilijana 1985–1990. Vuodesta 1990 alkaen hän on ollut vapaa taiteilija ja metallikonservaattori, asuinpaikkana Heinävesi.

Raimo Nousiainen on ollut Taideteollisen korkeakoulun valintaraadin jäsen useana vuonna. Muotoilun valtionpalkinto myönnettiin Nousiaiselle 1974.

## Lähteet
Backberg

**Backberg** on seuraavien suomalaisten henkilöiden sukunimi:

* Adolf Backberg (1868–1937), rautatieinsinööri
* Axel Backberg (1879–1957), autoteknikko, autovarikon esimies ja Suomen postilaitoksen ensimmäinen autonkuljettaja
* Harry Backberg (1893–1965), diplomi-insinööri ja kalterijääkäri
* Klaus Backberg (1933–2015), kuvataiteilija ja Lapin erakko
* Salomo Wuorio, vuoteen 1876 *Backberg* (1857–1938), koristemaalari, maalausliikkeen johtaja.
Fabrice Ondoa

**Joseph Fabrice Ondoa Ebongo** (s. 24. joulukuuta 1995 Yaoundé) on kamerunilainen jalkapallomaalivahti, joka edustaa Espanjan Segunda División B:ssä pelaavaa FC Barcelona B:tä. Oikeajalkainen Ondoa kuuluu myös Kamerunin jalkapallomaajoukkueeseen.

Ondoa siirtyi kotimaansa Samuel Eto’o Academystä FC Barcelonan juniorijoukkueeseen vuonna 2009. Vuodeksi 2014 hän nousi seuran Segunda Divisiónissa pelaavaan kakkosjoukkueeseen, mutta ei pelannut kauden aikana yhtään ottelua. 

Ondoa debytoi Kamerunin jalkapallomaajoukkueessa syyskuussa 2014 Afrikan-mestaruuskarsintaottelussa Kongon demokraattista tasavaltaa vastaan. Vuoden 2015 Afrikan-mestaruuskilpailuissa Ondoa pelasi kaikissa Kamerunin kolmesta ottelusta.

## Lähteet
Herman Öhrbom

**Herman Fredrik Öhrbom** (21. kesäkuuta 1848 Ulvila – 18. maaliskuuta 1884 Kuopio) oli suomalainen lyseon lehtori ja ruotsin kielellä kirjoittanut runoilija.

Öhrbomin vanhemmat olivat nimismies Johan Jakob Öhrbom (1815–1893) ja Anna Karolina Grönroos. Hän pääsi ylioppilaaksi Turun lukiosta vuonna 1866 ja hän valmistui Helsingin yliopistosta filosofian kandidaatiksi 1870 ja maisteriksi 1873. Öhrbom toimi Kuopion lyseon matematiikan ja fysiikan lehtorina vuodesta 1877 alkaen.

Herman Öhrbomin veljiä olivat apteekkari Edvard Öhrbom (1852–1893) ja Viipurin ruotsalaisen lyseon latinan kielen lehtori Julius Jakob Öhrbom (1845–1919).

## Teoksia
* *Poetiska utkast*. Kuopio 1885

## Lähteet
Sinem Kurtbay

**Sinem Kurtbay** (s. 24. toukokuuta 1991 Savonlinna) on suomalainen kilpapurjehtija, joka kilpailee 49er X- ja Nacra 17 -luokissa. Keväällä 2025 hän siirtyi edustamaan Turkkia. 

Suomessa syntynyt Kurtbay asui 12-vuotiaaksi saakka Turkissa, jossa hän aloitti purjehduksen seitsenvuotiaana Istanbulin pursiseurassa. Hänen isänsä on turkkilainen ja äitinsä suomalainen. Hänen äitinsä työskentelee Aalto-yliopistossa kansainvälisten asioiden päällikkönä, isä on arkkitehti ja isoisä oli suurlähettiläs.

Hän kävi Suomessa englanninkielisen lukion ja muutti 19-vuotiaana opiskelemaan Kööpenhaminaan kauppakorkeakouluun kolmeksi ja puoleksi vuodeksi. Opiskeluun kuului myös jakso Singaporessa. Nykyään Kurtbay asuu Espanjassa. Hän puhuu kuutta kieltä. 

Kurtbay edustaa NJK:n (Nyländska Jaktklubben) purjehdusseuraa. Hänen valmentajanaan ovat toimineet Joakim Wilenius (vuodesta 2021) ja Jan Thorström. Vuonna 2020 Kurtbayn valmentajana toimi tanskalainen Allan Nørregaard, joka voitti olympiapronssia vuonna 2012 Lontoossa 49er-luokassa. 

## Ura
Kurtbay aloitti purjehduksen 7-vuotiaana Optimistijollalla ja siirtyi sen jälkeen skiff-luokkiin; 29er, 29er XX, (49er) ja 49er FX.

Vuoden 2013 MM-kilpailuissa Kurtbay kilpaili Silja Kanervan kanssa 49er X -luokassa ja sijoittui sijalle 17. 

Kurtbay oli lähellä olympiapaikkaa vuonna 2016, mutta loukkaantuminen vesitti suunnitelmat.

Vuoden 2018 lopulla Kurtbayn pari Janne Järvinen sai selkävamman, ja Akseli Keskinen tuurasi häntä koko vuoden 2019 ajan. Vuonna 2020 Kurtbay sijoittui MM-kilpailuissa Nacra 17 -luokassa yhdeksänneksi parinaan Keskinen. Vuoden 2021 MM-kilpailuissa Kurtbay ja Keskinen sijoittuivat viidenneksi.

Maaliskuussa 2021 Kurtbay purjehti parinsa Janne Järvisen kanssa Nacra 17 -luokassa Suomelle maapaikan Tokion olympialaisiin 2021. Järvisen saatua tuomion niin sanotussa Katiska-vyyhdessä Suomen Olympiakomitea valitsi hänen tilalleen olympiaedustajaksi Akseli Keskisen. Olympialaisissa Kurtbay ja Keskinen saavuttivat sijan 13.

Vuonna 2022 Kurtbay ja Keskinen voittivat Nacra 17 -luokan EM-hopeaa Tanskassa heinäkuussa ja MM-pronssia Halifaxissa syyskuussa.

Kurtbay ja Keskinen osallistuivat Pariisin olympialaisiin 2024. Kisojen avajaisissa Kurtbay toimi Suomen lipunkantajana. Kurtbayn ja Keskisen budjetti olympiahankkeelle on noin 200&nbsp;000 euroa. Heitä sponsoroi Georg ”Tusse” Tallberg, joka omistaa heidän käyttämänsä veneen. Vene maksaa noin 50&nbsp;000 euroa. Toinen tukija on Normetin hallituksen puheenjohtaja Aaro Cantell. Olympiapaikka varmistui elokuussa 2023 purjehduksen MM-kisoissa Haagissa.

## Lähteet
Rewell

**Rewell** tai **Revell** tai **Revel** on muun muassa seuraavien suomalaisten henkilöiden sukunimi:

* Eero Rewell (1907–1987), hovioikeuden presidentti, Oskar Rewellin poika
* Graeme Revell (s. 1955), uusiseelantilainen elokuva- ja televisiosäveltäjä
* Harry Revel (1905–1958), englantilainen populaarimusiikin säveltäjä
* Irma Rewell (o.s. *Kentala*, 1929–2010), professorin arvonimen saanut oopperalaulaja ja oopperanjohtaja
* Jean-François Revel (1924–2006), ranskalainen kirjailija ja journalisti
* Lena Rewell (s. 1934), tekstiilisuunnittelija ja yrittäjä
* Oskar Rewell (1857–1930), hovioikeudenneuvos ja bibliofiili
* Tauno Rewell (1925–2016), yritysjohtaja, kauppaneuvos, Irma Rewellin puoliso
* Wilho Rewell (1871–1951), toimittaja, juristi ja pormestari
* Viljo Revell (vuoteen 1961 *Rewell*, 1910–1964), arkkitehti, Oskar Rewellin poika

Entisenä sukunimenä:
* Arvi Raikkala (vuoteen 1906 *Rewell*, 1896–1970), kauppaneuvos, Wilho Rewellin poika

## Kuvitteelliset hahmot
* Aleks Revel, Ilpo Koskelan luoma virolainen sarjakuvahahmo

## Muita merkityksiä
* Revell, pienoismallivalmistaja
* Kauppakeskus Rewell
* Revel, kunta Lounais-Ranskassa
Tuikka

**Tuikka** on seuraavien suomalaisten sukunimi:

* Jarkko Tuikka (s. 1988), pesäpalloilija
* Markus Tuikka (s. 1993), pesäpalloilija
* Nea Tuikka (s. 2004), pesäpalloilija
* Niko Tuikka (s. 2002), pesäpalloilija
* Samsa Tuikka (s. 1976), pikajuoksija
* Timo J. Tuikka (s. 1975), tietokirjailija, historioitsija.
Baylis–Hillman-reaktio

**Baylis–Hillman-reaktio** tai **Morita–Baylis–Hillman-reaktio** on kemiallinen reaktio, jossa elektronivajaa konjugoitunut alkeeni reagoi elektrofiilin kuten karbonyyliyhdisteen kanssa muodostaen α-hydroksialkyloidun tai -aryloidun tyydyttymättömän yhdisteen. Reaktio vaatii katalyytikseen emäksisen nukleofiilisen katalyytin kuten amiinin tai fosfiinin ja on nimetty A. B. Baylisin, M.E.D. Hillmanin ja Ken-ichi Moritan mukaan.

## Reaktion historiaa
Ensimmäisen kerran aktivoidun elektronivajaan alkeenin reaktion elektrofiilin kanssa fosfiinijohdannaisen katalysoimana julkaisi Moritan johtama tutkimusryhmä vuonna 1968. Vuonna 1972 patentoivat samankaltaisen DABCO:n katalysoiman reaktion Celanese Corporationilla työskennelleet Baylis ja Hilman.

## Reagenssit ja mekanismi

Alkeenijohdannaisena Baylis–Hillman-reaktioissa käytetään alkeeneja, joihin on konjugoitunut elektroneja puoleensa vetävä ryhmä kuten esteri-, amidi-, tioamidi- tai nitroryhmä. Elektrofiilina reaktiossa toimii karbonyyliyhdiste kuten aldehydi, ketoni, imiini, jolloin reaktiota kutsutaan myös  tai harvemmin alkyylihalidi. Baylis–Hillman-reaktio on esimerkki organokatalysoidusta reaktiosta ja katalyyttinä voidaan käyttää fosfiineja tai eräitä amiineja kuten DABCO:a, DBU:ta, indolitsiinia tai DMAP:ia. Käyttämällä kiraalisia fosfiineja tai amiineja katalyytteinä voidaan Baylis–Hillman-reaktio suorittaa asymmetrisesti hyvällä selektiivisyydellä ja enantioylimäärällä. Katalyysistä huolimatta reaktion huono puoli ovat sen suhteellisen pitkät, usein jopa useita vuorokausia kestävät, reaktioajat.

Baylis–Hillman-reaktion mekanismin ensimmäisessä vaiheessa emäksinen ja nukleofiilinen katalyytti esimerkiksi DABCO reagoi alkeenijohdannaisen kanssa Michael-additiolla muodostaen enolaatin tai enolaatinkaltaisen yhdisteen. Tämä muodostuva nukleofiilinen enolaatti reagoi elektrofiilin kanssa aldoliadditiolla ja aldoliadditiota seuraa E1cB-eliminaatio, jossa paras lähtevä ryhmä on tertiäärinen amiini tai fosfiini, jolloin muodostuu tuote ja katalyytti vapautuu.
:

## Lähteet

## Aiheesta muualla
Finnish American Reporter

**The Finnish American Reporter** on kerran kuukaudessa ilmestyvä amerikansuomalainen sanomalehti.

*The Finnish American Reporter* perustettiin vuonna 1986 Wisconsinin Superiorissa ilmestyneen *[[Työmies–Eteenpäin]]* -lehden liitteeksi. Vuonna 2000 sen julkaiseminen siirtyi Työmies Societyltä Michiganin Hancockissa toimivalle Finlandia Universitylle. Lehden päätoimittajana on työskennellyt James Kurtti. Nykyinen päätoimittaja on David Maki.

Poliittisesti ja uskonnollisesti sitoutumaton lehti julkaisee englanninkielisiä uutisia ja artikkeleita amerikansuomalaisia kiinnostavista aiheista. Sen tehtävänä on myös toimia Yhdysvaltojen ja Kanadan suomalaisten yhdyssiteenä. *The Finnish American Reporter* on oman ilmoituksensa mukaan Pohjois-Amerikan suurin ja laajalevikkisin suomalainen sanomalehti.

## Lähteet

## Aiheesta muualla
* Lehden sivusto
Sauli Uhlgren

**Sauli Sakari Uhlgren** (s. 16. tammikuuta 1941 Kärsämäki) on suomalainen kirjailija.

Uhlgrenin vanhemmat olivat maanviljelijä Sakari Basilius Uhlgren ja Bertta Lehtomäki. Hän on asunut vuodesta 1967 Kuopiossa ja sen jälkeen vuodesta 1978 Siilinjärvellä. Uhlgren toimi vuosina 1967–1977 laivaväylien kartoittajana TVH:ssa ja tutkimusassistenttina Geologian tutkimuskeskuksen maaperäosastolla 1977-2004. Uhlgren kirjoitti kirjallisuusarvosteluja Savon Sanomiin 1984–1998.

## Teoksia
* *Tiilentekijät* : novelleja. Karisto 1981
* *Marionetit* : romaani. Karisto 1984
* *Viimeinen laiva* : romaani. Karisto 1986
* *Turvetutkimusta 50 vuotta : 1941-1991* ; kirj. Eino Lappalainen, Sauli Uhlgren. Geologian tutkimuskeskus, turvetutkimukset, Kuopio 1991
* *Huomista en tiedä* : novelleja. Koivu ja tähti, Kannus 1994
* *Cante jondo. Surumielinen laulu* : runoja. Runogalleria, Helsinki 1996
* *Urho* : kertomuksia. Myllylahti, Suomussalmi 2000
* *Narrit* : romaani. Myllylahti, Suomussalmi 2002. Myllylahti
* *Kulissit* : romaani. Myllylahti, Suomussalmi 2004
* *Ja niin tapahtui* : romaani. Maahenki, Helsinki 2006
* *Vastarintaan nousee lohen suku* : romaani. Mediapinta, Tampere 2008
* *Altaat* : rikosromaani. Nordbooks, Tampere 2009
* *Operaatio pohjoinen* : Nordbooks, Tampere 2009
* *Kuolema kulkee yöllä* : Nordbooks, Tampere 2010
* *Asfaltti hehkuu* : jännitysromaani. Muruja, Vehmersalmi 2011
* *Kesäpoika* : lyhytproosaa. Muruja, Helsinki 2012
* *Seminaari* : rikosromaani. Kripo 14. Nordbooks, Kemi 2012
* *Caruso* : rikosromaani. Nordbooks, Kemi 2013
* *Tuuleen kirjoitettu* : vaellusromaani. Nordbooks, Kemi 2014
* *Maailmanpyörä : maailmanpyörä ja muita aforismeja*. Kesuura, Helsinki 2014
* *Rantojen miehet ; Erika* : kaksi romaania. Nordbooks, Kemi 2015
* *Mestari Martti, Sanan mestari*: elämäkertaromaani. Kustannus HD 2016
* *Savitaiteilija*: romaani. Aviador 2018
* *Juna etelästä*. Valitut novellit. Aviador 2021.

## Toimitustöitä
* Sakari Uhlgren : *Kasakka: tarinoita ja muisteluksia elämän varsiteiltä*. 2000

## Palkinnot
* Kuopion kaupungin Martti Merenmaa -stipendi 1983
*Siilinjärven Kulttuurjkiho 1995
*Suomen Elämäntarinayhdistys ry:n Elämänmalja-palkinto 2018

## Lähteet
Pentti Seppälä

**Pentti Sakari Seppälä** (s. 14. marraskuuta 1934 Lappeenranta)  on suomalainen yritysjohtaja ja jalkapallovaikuttaja. 

Seppälä toimi vakuutusyhtiö Pohjolan toimitusjohtajana vuosina 1986–1989, Suomen Palloliiton puheenjohtajana vuosina 1987–1997 ja Eerikkilän urheiluopiston omistavan Palloilu Säätiön puheenjohtajana vuosina 2000–2015.

Seppälä valittiin suomalaisen jalkapalloilun Hall of Fameen vuonna 2015. Hänet on myös nimitetty Palloliiton kunniapuheenjohtajaksi.

## Lähteet
Wickholm

**Wickholm** tai **Vickholm** on muun muassa seuraavien suomalaisten henkilöiden sukunimi

* Jani Wickholm (s. 1977), muusikko
* Jörgen Wickholm, suunnistaja
* Waldemar Wickholm (1890–1970), yleisurheilija
* Ville Vickholm (1971–2003), potkulautailija ja potkukelkkailija.
Cairo Santos

**Cairo Fernandes Santos** (s. 12. marraskuuta 1991 Limeira) on brasilialainen amerikkalaisen jalkapallon pelaaja, joka edustaa NFL:ssä pelaavaa Chicago Bearsia. Pelipaikaltaan 173 senttimetriä pitkä ja 73 kilogrammaa Santos on potkaisija. Santos oli nuorempana myös lupaava jalkapalloilija.

## Pelaajaura
Santos pelasi vuosina 2010–2014 Tulanen yliopiston joukkueessa. Vuonna 2014 häntä ei varattu NFL:ään, mutta Kansas City Chiefs teki hänen kanssaan sopimuksen toukokuussa 2014. Santos debytoi NFL:ssä saman vuoden syyskuussa Tennessee Titansia vastaan ollen historian ensimmäinen brasilialaispelaaja NFL:ssä. Kaudella 2014 hän pelasi 16 ottelussa.

Kaudella 2017 Santos kärsi loukkaantumisista ja Chiefs lopulta vapautti hänet sopimuksesta. Chicago Bears palkkasi hänet loppukauden kestävällä sopimuksella marraskuussa 2017.

Santos siirtyi kaudella 2018 Los Angeles Ramsiin korvaamaan Ramsin loukkaantunutta potkaisijaa, jonka parannuttua Rams vapautti Santosin sopimuksestaan. Tampa Bay Buccaneers teki vielä saman kauden aikana Santosin kanssa loppu kauden kestävän sopimuksen.

Kauden 2019 Santos aloitti Tennessee Titansissa. Hänen pelaajasopimuksensa irtisanottiin viiden ottelun jälkeen, kun hän oli epäonnistunut kaikissa potkuissa yhdessä ottelussa.

Santos palasi Chicago Bearsiin syksyllä 2020.

## Lähteet
Maan alla

**Maan alla** on Kari Peitsamon 22. tammikuuta 2016 julkaistu 67. musiikkialbumi. Albumi on Peitsamon mukaan hyvin kokeellinen. Se on tupla-CD, joka sisältää 118 esitystä. Albumi sisältää vuonna 1980 julkaistun Peitsamon "Maan alla" -kirjan runot Peitsamon esittämänä. Lausumisen lisäksi Peitsamo soittaa levyllä kieli- ja lyömäsoittimia. Albumin runot ovat kirjan ensimmäisestä osasta "Maan alle". Kirja sisältää runojen lisäksi novelleja.

Maan alla äänitettiin yhden päivän aikana lokakuussa 2015. Rocket Recordsin mukaan äänitysten jälkeen studion tietokoneen kovalevy hajosi ja levyn äänitykset saatiin pelastettua vasta viikkojen kuluttua.

## Kappaleet

### Levy 1
# Seimi
# Rahaa kadulla
# Viisauden suklainen symboli
# Mustat purjeet
# Huuliharppu
# Pehmeä terroristi
# Pelko
# Vaihto-oppilas
# Lintu
# Yksin
# Kiertävä saarnaaja
# Lupaus
# Lapsia
# Kirjalliset kuvat
# Rannalla
# Kasvit lasilla
# Reikä
# Mitä tehdä?
# Hyrrä
# Murheen muna
# Cézannen omenat
# Tilaisuus
# Päivisin
# Ilon kadut
# Verenpunainen rakkaus
# Ääni särkyy
# Kaunishovi
# Tehtaat
# Ihana ovi
# Lammas
# Malja valuu yli
# Jokaiselle jotakin
# Poikani
# Kaksi pulloa
# Kaikki tiesivät mitä oli tehtävä
# Lukot
# Ruuhessa
# Ratkaisu
# Uusi nimeni
# Vaikeudet
# Pyyntö
# Unessa
# Ateria
# Pöllön ympärillä
# Nakkivartaan kanjoni
# Hautausmaan puisto
# Ilmoittautuminen
# Magnetofoni
# Varjonyrkkeilyä
# En voisi uskoa
# Veden ominaisuudet
# Muuri
# Joka ilta
# Peli
# Vanha holvikirkko
# Kuka kukin on
# Pehmeys
# Ajattelen
# Latteaa

### Levy 2
# Luonteen heikkoudet
# Runo
# Laiva ammeessa
# Kirjallinen varkaus
# Kaunis hattu
# Nämä päivät eivät jätä meitä
# Purkakaa kaikki
# Lait
# Älykkyyden taso
# Parvi
# Mato
# Odotan ohjeita
# Aamu
# Lapiot
# Keskiaika
# En puskenut
# Missä voisimme tavata
# Salaisuudet
# Kokemus
# Maailmoiden puutteesta
# Kultaa kopassa
# Virheet
# Alkemia
# Kukko
# Kana
# Makaan märässä heinikossa
# Oma pikku maailmani
# Syvempi hauta
# Vedet sekoittuvat
# Verkko
# Liitutaulu
# Puinen koira
# Virdissime
# Hyvä naapuri
# Kääpiö
# Monet seikat olisivat vaatineet täsmennystä
# Erämaan kasvot
# Ulkopuolelle
# Historian kuuluisia veljeksiä
# Ydin vihdoinkin
# Ihmispää
# Vastaus
# Molekyylien aika
# Nukun vielä hetken
# Kaikki tiet tukossa
# Poikkeama
# Apinan silmät
# Charles
# Miss uimaranta
# Tunnustus
# Lahja
# Trampoliini
# Kaapeli
# Piano
# Minut kaapattiin meritaistelussa
# Lucy
# Kaupunki
# Pystyn ajattelemaan riisimuroja
# Niittokone

## Lähteet

## Aiheesta muualla
* iTunes
Pokémon: Advanced

**Pokémon: Advanced** on länsimaissa ''Pokémon''-animesarjan kuudes tuotantokausi sekä Japanissa *Pocket Monsters Advanced Generation* -sarjan ensimmäinen kausi.

Kausi alkoi Suomessa 5. syyskuuta 2004 jaksolla *Matkalle näytöstyyliin*, ja päättyi 26. toukokuuta 2005 jaksoon *Nuzleaf pulassa*, jolloin 14 jaksoa jäi näyttämättä. Suomessa kuudetta kautta näytettiin yhteensä 26 jakson verran.

Kausi alkoi Kids’ WB!:llä Yhdysvalloissa 1. marraskuuta 2003 jaksolla *Get the Show on the Road!*. Kuudes tuotantokausi käsitti 40 jaksoa ja päättyi jaksoon *Watt’s with Wattson?* 4. syyskuuta 2004.

## Jaksot

## Äänirooleissa

### Japaninkieliset äänet

### Englanninkieliset äänet

### Suomenkieliset äänet
Wilfrid Kaptoum

**Wilfrid Jaures Kaptoum** (s. 7. heinäkuuta 1996 Douala) on kamerunilainen jalkapalloilija, joka edustaa Espanjan Segunda División B:ssä pelaavaa FC Barcelona B:tä. Oikeajalkainen Kaptoum on pelipaikaltaan keskikenttäpelaaja.

Kaptoum edusti FC Barcelonan nuorten joukkueita vuoteen 2014 asti. Kaudella 2014–2015 hän debytoi seuran B-joukkueessa Segunda Divisiónissa pelaten kolme ottelua, joissa syntyi yksi maali. Kaudeksi 2015–2016 B-joukkue putosi sarjaporrasta alemmas, Segunda División B:hen. Barcelonan edustusjoukkueessa Kaptoum debytoi lokakuussa 2015 Copa del Reyn ottelussa CF Villanovensea vastaan.

## Lähteet
Jankku boogie

__NOTOC__
**Jankku boogie** on Kari Peitsamon marraskuussa 2015 julkaistu EP-levy. Levyn A-puoli on livenauhoitus Peitsamon Sokea Joe -albumin julkaisukeikalta 5. syyskuuta 2014 ja B-puolen kappaleet ovat kyseiseltä albumilta. EP:n nimibiisi on tehty Levykauppa Äx:än ja Rocket Recordsin kilpailun voittaneesta Porvoolaisesta levynkeräilijästä Jankku Blomgren-Vuongista. "Koira" on alkujaan Peitsamon albumilta Levylaulaja ja "Pieni iloinen koira" albumilta Kari Peitsamo ja Ankkuli. Rocket Records julkaisi EP:n digijulkaisuna 10. joulukuuta 2015. 

## Kappaleet
### A-puoli
#
#
#

### B-puoli
#
#

## Tuotanto
* Petri A Hirvonen – äänittäjä, miksaaja
* Tuomo Valtonen – masteroija

## Lähteet
Näytön paikka (televisiosarja)

**Näytön paikka** () on yhdysvaltalainen televisiosarja, joka kuvaa neljän voimistelijatytön elämää.
Gorguts

**Gorguts** on kanadalainen teknisen death metalin yhtye, joka perustettiin vuonna 1989 Sherbrookessa, Quebecissa. Sen ainoa alkuperäisjäsen on laulaja-kitaristi Luc Lemay.

Yhtyeen perustivat Luc Lemay, kitaristi Sylvain Marcoux, basisti Éric Giguère sekä rumpali Stephane Provencher. Yhtyeen ensimmäinen demo *...And Then Comes Lividity* julkaistiin vuonna 1990, ja yhtye teki levytyssopimuksen Roadrunner Recordsin kanssa. Vuonna 1993 levy-yhtiö purki sopimuksen, ja yhtye keskeytti esiintymiset viideksi vuodeksi.

Vuonna 2002 yhtyeen silloinen kitaristi Steve Macdonald kärsi masennuksesta ja teki itsemurhan, ja yhtye hajosi vuonna 2005. Yhtye aktivoitui jälleen vuonna 2008. Vuonna 2013 yhtye solmi levytyssopimuksen Season of Mistin kanssa. ja viides studioalbumi *[[Colored Sands]]* julkaistiin saman vuoden elokuussa. Albumi oli ehdolla Juno Awards -palkinnon saajaksi.

## Jäsenet
* Luc Lemay – laulu, kitara (1989–2005, 2008–)
* Kevin Hufnagel – kitara (2009–)
* Colin Marston – bassokitara (2009–)

### Kiertuejäsenet
* Patrice Hamelin – rummut (2011–)

### Entiset jäsenet
* Carlo Gozzi – bassokitara (1989)
* Gary Chouinard – kitara (1989–1990)
* Sylvain Marcoux – kitara (1989–1993)
* Stephane Provencher – rummut (1989–1993)
* Éric Giguère – bassokitara (1990–1993)
* Steve MacDonald – rummut (1993–1995, 1998–2002)
* Steeve Hurdle – kitara, laulu (1993–1999)
* Steve Cloutier – bassokitara (1993–2004)
* Patrick Robert – rummut (1996–1998)
* Dan Mongrain – kitara (1999–2001)
* John Longstreth – rummut (2009–2014)

## Diskografia
* 
* 
* 
* 
* 
* 

### Kokoelma-albumit
* 

### Livealbumit
* 

### Demot
* 

## Lähteet

## Aiheesta muualla
*
Eileen Atkins

**Eileen June Atkins** (s. 16. kesäkuuta 1934 Lontoo, Iso-Britannia) on brittiläinen näyttelijä ja käsikirjoittaja, joka on näytellyt monissa televisiosarjoissa ja elokuvissa Isossa-Britanniassa sekä Yhdysvalloissa. Hän on näytellyt muun muassa televisiosarjoissa *[[Kahden kerroksen väkeä]]*, *[[Cranfordin naiset]]*, *[[Doc Martin]]* ja *[[The Crown (televisiosarja)|The Crown]]* sekä elokuvissa *[[Hevonen (elokuva)|Hevonen]]*, *[[Gosford Park]]*, *[[Pukija (vuoden 1983 elokuva)|Pukija]]* ja *[[Magic in the Moonlight]]*.

Hän on voittanut urallaan muun muassa vuonna 2007 parhaan näyttelijän Bafta-palkinnon ja Primetime Emmy Paras naissivuosa minisarjassa tai televisioelokuvassa -palkinnon roolistaan televisiosarjassa *[[Cranfordin naiset]]*.

Atkins on myös käsikirjoittanut useita televisiosarjoja ja elokuvia. Hän on toinen *[[Kahden kerroksen väkeä]]* -sarjan luojista. Elokuva *[[Mrs. Dalloway (elokuva)|Mrs. Dalloway]]* perustuu Virginia Woolfin samannimiseen vuoden 1925 romaaniin, jonka pohjalta Michael Cunningham kirjoitti teoksen The Hours, jonka pohjalta Eileen Atkins laati elokuvan käsikirjoituksen.

Brittein imperiumin ritarikunta on myöntänyt Eileen Atkinsille *Dame*-arvonimen.

## Filmografia

### Elokuvat

### Televisiosarjat
Arvo Vatanen

**Arvo Sulo Antero Vatanen** (11. joulukuuta 1939 Tohmajärvi – 23. elokuuta 2015 Helsinki) oli suomalainen graafikko.

Vatanen sai vuonna 1997 Grafian myöntämän Albert Gebhard -mitalin. Hän oli 1970-luvulla Grafian puheenjohtaja ja sihteeri. Vatanen opetti mainontaa ja graafista suunnittelua Markkinointi-instituutissa ja Taideteollisessa korkeakoulussa. Hän sai valtion ylimääräisen taiteilijaeläkkeen toukokuusta 1987 alkaen.

## Teokset
* *Epärytmiä*: Littera, 1995 .
* *Arvon mekin ansaitsemme*, Sley-kirjat, 1997 .
* *Kertokaa se hänelle*, Aika, 1997 .
* *Postia Viipurista*, kuvat ja teksti: Arvo Vatanen, Kirjapaja, 2004 .
* *Suomalainen design*, toim. Arvo Vatanen. Arvokirjat, 2008 .
* *Lääkärin määräyksestä*, Arvokirjat, 2009 .
* *Viipuri  haavoittunut kaunotar*, toimitus, taitto ja kuvavalinnat: Arvo Vatanen, Arvokirjat, 2011 

## Lähteet

## Aiheesta muualla
* Liisa Järvinen: Heidän vuoronsa lähteä, Kotimaa24.fi
Al Ayyatin junaturma 2002

**Al Ayaatin junaturma** tapahtui 20. helmikuuta 2002, kun Egyptin Kairosta Luxoriin matkalla olleessa junassa syttyi tulipalo noin yhdeltä aamuyöllä. Junan kuljettaja ei huomannut tulipaloa heti vaan jatkoi matkaa seitsemän kilometriä pysähtyen lopulta lähellä Al Ayaatin kaupunkia.

Palo syttyi, kun erään matkustajan käyttämän kaasupolttimen kaasusäiliö räjähti. Junan 11 vaunusta seitsemän tuhoutui tulipalossa täysin. Onnettomuudessa kuoli viranomaisten mukaan 383 ihmistä, joista osa kuoli tulipalossa ja osa hypätessään pois palavasta junasta. Todellisen uhriluvun on kuitenkin arvioitu olevan suurempi, sillä 150 hengelle tarkoitetuissa vaunuissa kerrottiin olleen jopa 300 matkustajaa. Junassa oli paikkoja 1&nbsp;650 hengelle, mutta todellisen matkustajamäärän on arvioitu olleen jopa 3&nbsp;000.

## Lähteet
Sophia-yliopisto

**Sophia-yliopisto**&#x20;(jap. 上智大学,,&#x20;*Jōchi Daigaku*) on yksityinen yliopisto Japanissa. Sen pääkampus on Yotsuyan aseman vieressä Tokion Chiyodassa. Nimi tulee kreikan sanasta *sofia*, "viisaus". Japaninkielinen nimi *Jōchi Daigaku* tarkoittaa kirjaimellisesti "korkeamman viisauden yliopistoa".

Sophian on perustanut jesuiittajärjestö vuonna 1913. Sillä on vaihto-opiskeluohjelmia useiden yliopistojen kanssa eri puolilla maailmaa, mukaan lukien Yalen, Soganging ja Hongkongin yliopistot. Sophia oli ennen vain miesten yliopisto, mutta nykyään se hyväksyy opiskelijoiksi myös naisia; miehiä ja naisia on nyt kutakuinkin saman verran. Sophian alumneihin lukeutuu muun muassa Japanin 79. pääministeri Morihiro Hosokawa, useita poliitikkoja Japanin parlamentissa ja professoreja monissa oppilaitoksissa.

## Sijoitus yliopistorankingeissa
Sofian yliopisto on Japanin korkeatasoisimpia yksityisiä korkeakouluja. THE-yliopistoranking arvioi yliopiston vuoden 2018 listallaan 15. korkeatasoisimmaksi yliopistoksi Japanissa ja sijaluokkaan 801-1000 maailmassa. Vuonna 2017 yliopisto ei kuitenkaan mahtunut kansainvälisen Shanghain Jiao Tong -yliopiston laatiman 800 maailman parhaan yliopiston ARWU-listalle, jolla oli yli kolmekymmentä japanilaista yliopistoa. 

## Lähteet

## Aiheesta muualla

*Sophia University (kotisivusto)  (sophia.ac.jp)
*Sophia university  (univinjapan.com)
Anders Mattsson

**Anders Mattsson** (21. tammikuuta 1943 – 4. lokakuuta 2024 Maarianhamina) oli suomalainen jalkapalloerotuomari.

Mattsson tuomitsi urallaan yhteensä 108 pääsarjaottelua ja toimi kansainvälisenä erotuomarina vuosina 1969–1983. A-maaotteluita Mattssonille kertyi kahdeksan vuosina 1972–1983 ja hän oli mukana myös Moskovan olympialaisissa vuonna 1980. Hänet palkittiin Suomessa vuoden ansioituneimpana erotuomarina vuosina 1973, 1976, 1977 ja 1979. Myöhemmin Mattsson toimi Euroopan jalkapalloliiton otteludelegaattina sekä Ahvenanmaan jalkapalloliiton puheenjohtajana vuosina 1989–2009. Mattsson valittiin suomalaisen jalkapalloilun Hall of Fameen vuonna 2016.

Anders Mattssonin poika on urheilutoimittaja Krille Mattsson.

## Lähteet
Romanssi (Maj Karman Kauniiden Kuvien kappale)

**Romanssi** on alternative rock -yhtye Maj Karman Kauniiden Kuvien single, joka julkaistiin albumilta *[[Rautaneito (albumi)|Rautaneito]]*.

## Kappaleet
#
#
#

## Kokoonpano
* Herra Ylppö – laulu
* Häiriö Piirinen – kitara, taustalaulu, äänittäjä
* J. Savolainen – rummut
* V.V.V. – basso
* Kanttori Väyrynen – valot

### Tuotanto
* Ahti Impola – äänittäjä, miksaaja
* Häiriö – äänittäjä, miksaaja
* Björn Engelmann – masteroija

## Aiheesta muualla
* Romanssi discogs.com -sivustolla
Lavatanssijumppa

**Lavatanssijumppa** eli **Lavis** on vuonna 2014 kehitetty suomalainen ryhmäliikuntakonsepti. Ryhmäliikuntatunneilla tanssitaan ilman paria lavatansseista tutuilla askelilla muun muassa humpan, valssin, jenkan, foxtrotin, rockin, jiven, cha-chan ja samban tahtiin. Koulutettuja ohjaajia on satakunta yli kuudellakymmenellä paikkakunnalla. Konseptin ovat kehittäneet kouvolalainen Sirkku Pusa ja hänen yhteistyökumppaninsa Johanna Partanen. ”Lavis” on heidän lisensioima rekisteröity tavaramerkki.

## Lähteet

## Aiheesta muualla

* Lavis-konseptin kotisivut
Ben Chiarot

**Ben Chiarot** (s. 9. toukokuuta 1991) on kanadalainen jääkiekkoilija, joka pelaa NHL-seura Detroit Red Wingsissa. Junioriuran hän pelasi OHL:ssa Guelph Stormissa, Sudbury Wolvesissa sekä Saginaw Spiritissä.

Chiarot on Atlanta Thrashersin neljännen kierroksen varaus . Hän teki ammattilaisdebyyttinsä AHL:ssä Chicago Wolvesissa kaudella 2009–2010. 16. maaliskuuta 2011 Atlanta ja Chiarot solmivat tulokassopimuksen. 23. heinäkuuta 2014 Chiarot teki Jetsin kanssa kaksivuotisen jatkosopimuksen pelattuaan vahvan runkosarjan AHL-farmiseura St. John's IceCapsissa. Chiarot teki ensimmäisen NHL-maalinsa 3. tammikuuta 2015 Toronto Maple Leafsia vastaan pelatussa 5–1 -voittoon päättyneessä ottelussa.

18. kesäkuuta 2015 Winnipeg antoi Chiarotille kahden vuoden jatkosopimuksen.

Maaliskuussa 2022 Chiarot siirtyi Montreal Canadiensista Florida Panthersiin vaihdossa Tyler Smilaniciin, vuoden 2023 ensimmäisen kierroksen varausvuoroon ja vuoden 2022 neljännen kierroksen varausvuoroon.

Heinäkuussa 2022 Chiarot teki vapaana agenttina Detroit Red Wingsin kanssa neljän vuoden mittaisen ja yhteensä 19 miljoonan dollarin arvoisen sopimuksen. 

Tammikuussa 2026 Chiarot solmi Red Wingsin kanssa kolmivuotisen ja yhteensä 11,55 miljoonan dollarin arvoisen jatkosopimuksen.

## Tilastot

## Lähteet
* 
* 
* 

### Viitteet
Ljubov Tjurina

**Ljubob Nikolajevna Tjurina** (, 25. huhtikuuta 1943 Moskova, Venäjän SFNT – 23. lokakuuta 2015 Moskova) oli Neuvostoliittoa edustanut lentopalloilija, olympiavoittaja, maailman- ja euroopanmestari.

Tjurina voitti Neuvostoliiton joukkueessa olympiakultaa Münchenissä 1972.

Tjurina voitti Neuvostoliiton joukkueessa myös maailmanmestaruuden vuonna 1970, MM-hopeaa 1974 ja Euroopan mestaruuden vuonna 1967. Hänen uutisoitiin kuolleen 72-vuotiaana 23. lokakuuta 2015.

## Lähteet
* Lyubov Tyurina Bio, Stats and Results  Olympics at Sports-Reference.com 

### Viitteet
Kamran Shahmardan

**Kamran Shahmardan** (s. 29. syyskuuta 1972 Baku) on Suomessa asuva azerbaidžanilainen elokuva- ja teatteriohjaaja. Hän aloitti elokuvauransa lapsinäyttelijänä elokuvassa Korulipas linnasta vuonna 1979. Sen jälkeen hän esiintyi vielä yhdeksässä elokuvassa. 

## Teatterialan työt

Shahmardan perusti vuonna 2003 Imatralle Mustan ja Valkoisen Teatteri-yhdistys ry:n yhdessä virolaisen vaimonsa Katri Lätt-Shahmardanin kanssa. Vuodesta 2004 hän on ollut Imatralla järjestettävän Mustan ja Valkoisen Teatterifestivaalin (Black & White Theatre Festival) taiteellinen johtaja. Vuosina 2010–2011 hän oli Azerbaidžanin kansallisteatterin taiteellinen johtaja ja 2013–2015 Kemerovon alueteatterin (Venäjä) taiteellinen johtaja. Vuodet 2018–2019 Shahmardan oli Azerbaidžanissa Baku MAP Theatre Festivalin taiteellinen johtaja.

Shahmardan on vuonna 2025 perustetun Saimaa Film Festivalin taiteellinen johtaja. 

## Tärkeimmät ohjaustyöt

*Pikku prinssi
*Kamengon laulu
*Hamlet
*Lokki Jonathan
*Classic Football.
*Dyynien nainen
*Leijonia ja lohikäärmeitä
*Yksinäinen ääni
*Mustan ja valkoista
*Leivonen
*Vuokralaisten helvetti
*Askeleet ja Viimeinen ääninauha
*Beckett
*Teleskooppi
*Valkoinen ja musta

*Murhaaja
*Pikku prinssi
*Muistelmia kuolleesta talosta
*Mielipuolen päiväkirja
*Naimapuuhat
*Macbeth
*Kolmen pennin ooppera
*Mielipuolen päivitykset
*Intohimo
*Sorsanmetsästys
*Tarkastaja tulee eli Nikolai Gogolin Reviisori
*Paholaisten pelit
*The Gathering of the Mad
*Ennusmerkkejä

## Elokuva-alan työt

*Play, ohjaaja 2004
*Elokuva "Murhaaja", ohjaaja, ensi-ilta Bakussa 21.10.2015
*Elokuva "Kiosk", näyttelijä 2016

## Palkinnot

*2008 Kaakkois-Suomen taidetoimikunta, vuoden 2008 taidepalkinto
*2009 Azerbaidžanin kulttuuri- ja matkailuministeriön palkinto: Panostus azerbaidžanilaiseen teatteritaiteeseen
*2014 Palkinto Myönteisen Imatra-kuvan kehittämisestä ja Myö-kuvan luomisesta
*2014 Imatran taidepalkinto
*2015 syyskuussa näytelmä Muistelmia kuolleesta talosta Kuzbass festivaalilla. Palkinto näytelmän ohjauksesta.
*2016 huhtikuussa Moskovan Ivanovossa Muraveinik nukketeatterifestivaalilla pääpalkinto näytelmästä Valkoinen ja musta
*2017 marraskuussa, Näytelmä Muistelmia kuolleesta talosta, International Dostoevsky Chamber Plays Festival in Velikiy Novgorod. 
*Palkinto: Yleisön suosikkipalkinto 2024  Mustan ja Valkoisen Teatterille panostuksesta teatteritaiteeseen. 
*2025 Etelä-Karjalan kulttuuripalkinto:   Kulttuurimyönteiseksi yhteisöksi nimettiin Mustan ja Valkoisen teatteriyhdistys, joka tuottaa maakuntaan teatterielämyksiä ja edistää taiteen kentän kansainvälisyyttä. Mustan ja Valkoisen teatteriyhdistys on monipuolinen ja jatkuvasti kehittyvä toimija alueella. Katri Lätt-Shahmardan ja Kamran Shahmardan ovat sinnikkäitä ja ennakkoluulottomia kulttuurintuottajia. 

## Lähteet
*https://blackandwhitetheatre.fi/

### Viitteet

## Aiheesta muualla

*https://www.facebook.com/blackandwhitefestival/
*https://www.facebook.com/groups/139543148317/
*https://www.facebook.com/The-Murderer-483261035190233/?fref=ts
*https://www.instagram.com/bw_theatre_festival/?hl=fi
Sarkkilanjärvi (Ikaalinen)

**Sarkkilanjärvi**  on Pirkanmaalla Ikaalisissa Sarkkilanjärven kaupunginosassa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Sarkkilanjärvi on osa Kyrösjärven lähialuetta.

## Maantietoa
Järvi on 750 metriä pitkä, 300 metriä leveä ja sen pinta-ala on 21 hehtaaria. Sen etelä- ja itäranta on metsämaastoa ja pohjoisranta rajatuu peltomaihin. Luoteiskulmassa on 200×350 metriä laaja avosuo, johon on ruopattu laskuojaa varten kanava. Laskuoja on 800 metriä pitkä ja se laskee Kyrösjärveen Ikaalisten keskustan itäpuolelle. Sen rannoille on rakennettu toistakymmentä vapaa-ajan ja kiinteää asuntoa. Niille johtaa tiet sekä yhdystieltä 13139 että valtatieltä 3.

Sarkkilanjärvi on hiljalleen päätymässä Ikaalisten keskustan kaavoitetun alueen sisälle.

## Historiaa
Kyrösjärven vedenpintaa on laskettu 1800-luvulla muutaman metrin ja koska nykyään järvien vedenkorkeuksien ero on neljä metriä. Myös Sarkkilanjärveä on saatettu laskea hieman. Vuonna 1886 on jätetty järvenlaskusta hakemus. Järvenlaskun vaiheista ei kuitenkaan ole tietoa.

## Paleobotaniikkaa
Jääkauden jälkeen Kyrösjärven vedenpinta oli kymmeniä metrejä korkeammalla. Silloin olivat Kyrösjärvi ja Sarkkilanjärvi samaan vesistöön ja kummankin pohjaan kertyi suuren vesistön sedimenttejä.

Sarkkilanjärven sedimenttien kerrostumista on tutkittu ja tuloksista on voitu päätellä metsätyyppien muutokset tuhansien vuosien aikana. Järven sedimenttien vanhin radiohiiliajoitus on otettu rajakohdasta, missä mäntyvaltainen metsä vaihtui leppävaltaiseksi (kasvivyöhyke muuttui V→VI). Vahtuminen tapahtui ajoituksen mukaan kalibroimattomana 7980 ±250 BP. Tämä vastaa boreaalisen ilmastokauden vaihtumista atlanttiseen kauteen. Näihin aikoihin Suomen alueella vallitsi jääkauden jälkeinen lämpökausi. Seuraava nuorempi ajoitus 4620 ±180 BP otettiin kerroksesta, jossa kuusen siitepöly ilmaantui ensimmäisen kerran. Kuusi lisääntyi alueella ja vakiinnutti asemanssa kerroksessa, jonka ajoitus oli 4040 ±350 BP. Nämä ajoitukset osuvat subboreaaliseen ilmastokauteen. Lämpökausi viileni ja se näkyi yleisimpien kasvilajien vaihtuessa toisiksi lajeiksi. Ajoituksen mukaan 2440 ±120 BP katosivat jatkuvasti esiintyneiden pähkinäpensaiden, jalavien, tammien ja lehmusten siitepölyt, lisääntyivät männyn siitepölyt ja vähenivät koivun ja lepän siitepölyt (kasvivyöhykkeiden muutos VIII→IX). Tämä vastaa subboreaalisen ilmastokauden vaihtumista subatlanttiseen kauteen.

## Lähteet

## Aiheesta muualla
* Sarkkilan alueen asukasyhdistys: Sarkkilanjärven uimarantaan ei koiria, 14.8.2014
Jussi Haltia

**Johannes (Jussi) Haltia** (3. elokuuta 1897 Salmi &ndash; 31. tammikuuta 1969 Helsinki) oli Korkeimman hallinto-oikeuden hallintoneuvos, joka toimi myös johtajana Kansaneläkelaitoksessa ja Valtion tapaturmavirastossa.

Haltian vanhemmat olivat maanviljelijä Aleksanteri Haltia ja Matja Miihkinen ja puoliso vuodesta 1932 lääkäri ja hammaslääkäri Maila Metsäpelto (1900&ndash;1955). Hän tuli ylioppilaaksi Nurmeksen yhteiskoulusta ja siirtyi sitten työelämään mutta aloitti muutaman vuoden päästä oikeustieteen opinnot Helsingin yliopistossa, josta hän valmistui 1926. Lakitieteen lisensiaatti Haltiasta tuli 1945. Hän toimi 1930-luvun vaihteeseen Maalaiskuntien Liiton lakimiehenä. Korkeimman hallinto-oikeuden ylimääräiseksi virkamieheksi hän tuli 1931 ja sosiaaliministeriön nuoremmaksi hallitussihteeriksi 1936. Ministeriöstä hän siirtyi kahden vuoden päästä Valtion tapaturmaviraston johtajaksi ja syksyllä 1945 Lainvalmistelukuntaan, jossa hän toimi lainsäädäntöneuvoksena vuoteen 1950 asti, jolloin hän meni uudelleen työskentelemään Korkeimpaan hallinto-oikeuteen. Sen jäsen ja vakinainen hallintoneuvos Haltiasta tuli keväällä 1952, aina eläkkeelle siirtymiseensä saakka eli vuoteen 1967. Hän toimi kuitenkin 1950-luvun puolivälissä lyhyen aikaa johtajana Kansaneläkelaitoksessa. Samalla vuosikymmenellä Haltia työskenteli sivutoimisesti myös muun muassa sotavakuutuslautakunnan jäsenenä. Haltian lapsista Jyrki (s. 1933) seurasi isänsä uraa: hänestä tuli Helsingin hovioikeuden laamanni. Toinen poika Matti (s. 1939) taas seurasi äitinsä uraa: hänestä tuli neuropatologian professori.

## Lähteet
Juan Ferrer

**Juan Ferrer Lahera** (24. elokuuta 1955 Santiago de Cuba – 22. lokakuuta 2015 Havanna) oli kuubalainen judoka ja olympiamitalisti.

Ferrer saavutti 78 kilogramman painoluokassa olympiahopeaa Moskovassa 1980. Hän voitti mitaleita myös alueellisista mestaruuskilpailuista.

Ferrer kuoli Havannassa 60-vuotiaana 22. lokakuuta 2015.

## Lähteet
* Juan Ferrer Bio, Stats and Results  Olympics at Sports-Reference.com 

### Viitteet
Krille Mattsson

**Christer "Krille" Mattsson** (s. 16. helmikuuta 1964 Maarianhamina) on ahvenanmaalainen urheilutoimittaja ja kunnallispoliitikko, joka on toiminut Ahvenanmaan jalkapalloliiton puheenjohtajana vuoden 2015 alusta lähtien.  

Mattsson on selostanut Veikkausliigassa pelaavan IFK Mariehamnin kotiotteluita Radio Suomen *[[Jalkapallokierros]]*-ohjelmalle. Omalla urallaan hän pelasi 11 kautta II divisioonassa ja on edelleen IFK Mariehamin kaikkien aikojen paras maalintekijä. Mattsson toimi taustavaikuttajana, kun Suomen Palloliitto valitsi ruotsalaisen Hans Backen Suomen jalkapallomaajoukkueen uudeksi päävalmentajaksi elokuussa 2014. Backe haki tehtävää hänen kehotuksestaan.

Mattsson on työskennellyt pitkään ahvenanmaalaisen rahapeliyhtiön Pafin palveluksessa ja ollut mukana kehittämässä yhtiön verkkopelejä, jotka ovat johtaneet oikeusriitoihin Veikkauksen kanssa. Lisäksi hän on ollut perustamassa ahvenanmaalaista Stallhagen-panimoa. Kunnallispolitiikassa Mattsson on toiminut Sundin kunnanvaltuuston puheenjohtajana vuodesta 2008 lähtien. Ahvenanmaan maakuntapäivävaaleissa hän on ollut ehdolla vuonna 1987 sitoutumattoman kokoomuksen (Obunden Samling) ja 2015 maltillisten (Moderaterna på Åland) ehdokkaana. 1980-luvulla hän oli myös mukana perustamassa Obunden Samling -puoluetta.

Krille Mattssonin isä oli jalkapalloerotuomari Anders Mattsson.

## Lähteet
Miska Kaukonen

**Miska Kaukonen** (s. 1975 Kaarina) on suomalainen näyttelijä. Hänet tunnetaan muun muassa elokuvista *[[Vares – Sheriffi]]* (2015) ja ''Paha maa'' (2005). Lisäksi hän on vieraillut tv-sarjassa ''Kaverille ei jätetä'' (2003). Kaukonen on näytellyt myös muun muassa Linnateatterissa ja Turun kaupunginteatterissa.

## Urapolku
Kaukonen muutti päälle parikymppisenä Turkuun. Oli mukana Kaarinan nuorisoteatterin toiminnassa. Vuokrasivat kuudestaan tilan ja perustivat Teatteri Suden elokuvateatteri Kasinon paikalle. Aloitti Rauman Kaupunginteatterissa näyttelijäharjoittelijana ja samana vuonna tarjoutui opiskelupaikka teatterikorkeakoulussa 1998–2002. Puolitoista vuotta näytteli Turun Kaupunginteatterissa Peter Pan näytelmässä. Teatteri Susi yhdistyi 2003 Turun Uuden Teatterin kanssa ja nimitys muutettiin Linnateatteriksi. Näyttelijänä 2003–2006 Turun kaupunginteatterilla ja Linnateatterilla sivuohella töissä. Ura johti enemmän Linnateatterin puolelle ja toi kesiin Emma teatteriesitykset. Vuoden 2018 palkinto vuoden turkulaiselle toi paljon lisänäkyvyyttä, palkintopatsaan ja kunniakirjan. Näytteleminen jatkuu.

## Filmografia

### Elokuvat

### Näytelmät

### Ohjaaja ja käsikirjoittaja näytelmissä

**Ohjaus**
* 2011 Luolamiehen poika ohjaus
* 2013 Lasse-Maijan etsivätoimisto
* 2014 Poika 

**Käsikirjoitus**
*2015 Hockey Night -lätkäkomedia
*2019 Heideken

## Tapahtumat

2011 Turun kauppatorin teltassa elävät esiintyjät

2013 Naisday-tapahtuman lavalla Turun messukeskuksessa

2014 Jeesus-roast Linnateatterilla

## Aiheesta muualla
* Miska Kaukonen, Turun kaupunginteatterin nettisivut